DI PULAU MANHATTAN,
TERDAPAT DUA SKUAD DETEKTIF YANG DIKHASKAN UNTUK KES HOMISID:
MANHATTAN UTARA DAN MANHATTAN SELATAN.
MEREKA MENYIASAT PEMBUNUHAN PALING KEJAM DAN SUKAR.
INI KISAH MEREKA.
Helo.
Nama saya Kenneth Kimes.
Kamu tak kenal saya.
Kamu mungkin fikir kamu kenal saya, tapi tak.
Kamu mungkin fikir kamu kenal mak saya, tapi tak.
Saya dan anak lelaki saya tak bersalah.
Ada rahsia besar yang sedang disembunyikan.
Polis dah buat kesilapan besar.
Hubungan Sante dan Kenny Kimes lebih daripada hubungan ibu dan anak.
Orang-orang dalam hidup Kimes nampaknya sentiasa hilang.
Saya dapat panggilan. Kawan saya, Irene, hilang.
Ada sosialit berusia 82 tahun yang hilang dari rumah bandarnya.
Setiap hari, saya akan terima panggilan daripada pejabat pesuruhjaya polis
dengan soalan mudah, "Di mana Irene?"
Kami tak tahu di mana dia, tapi kami doakan dia.
Saya berdoa dengan anak saya pada pukul 11 setiap malam.
Kami doakan dia selamat, tapi kami tak tahu dia di mana.
Kami tak bersalah. Jika diberi hak kami, kami akan buktikannya.
Tugas kami adalah untuk memastikan anda boleh tidur pada waktu malam.
Penting bagi sebuah keluarga untuk tahu siapa pembunuh saudara mereka.
Belas kasihan kepada mangsa perkara paling penting.
Saya suka membongkar sesuatu.
Apa sebenarnya terjadi?
Kita nak tahu hal sebenar. Itu tugas detektif.
Naluri kita membantu orang.
Di Kota New York, NYPD…
inilah impiannya.
Pada 1997, selepas 10 tahun menjadi polis Kota New York,
saya dinaikkan pangkat kepada detektif gred tiga.
Saya dipindahkan dari Presint 34 di Washington Heights
ke Presint 19, iaitu Upper East Side Manhattan.
Mungkin kawasan terkaya di Kota New York.
Ada kes homisid, tapi lebih sedikit daripada kawasan lain.
Dalam masa setahun di presint itu, ada rompakan di Fifth Avenue.
Jadi, kami ke sana. Rupa-rupanya, apartmen Mary Tyler Moore.
Itulah jenis kes yang kami uruskan.
Presint itu meliputi dari Jalan 59 ke Jalan 95,
dari Fifth Avenue ke East River.
Macam petak besar.
Ada pelbagai jenis bangunan tinggi, jadi ia sangat padat.
Semasa dipindahkan, susah nak biasakan diri.
Dari bilik bawah tanah, tiba-tiba ke emper.
4 JULAI 1998
5 JULAI 1998
Pada 1998, hujung minggu Hari Kemerdekaan,
bandar itu sunyi sepi, terutamanya Upper East Side.
Semua orang pergi ke rumah Hamptons mereka di Long Island.
Pada 5 Julai, saya dan dua detektif lain bekerja.
Semua orang bercuti.
6:32 PETANG
Ada panggilan tentang orang hilang
oleh seorang pekerja
wanita 82 tahun bernama Irene Silverman.
Saya detektif junior. Jadi, yang lagi dua kata,
"Pergilah uruskannya, budak." Saya kata, "Aduhai."
Tiada siapa mahukan kes orang hilang.
Biasanya orang itu lari atau pergi ke suatu tempat untuk hujung minggu.
Mereka tak beritahu sesiapa.
Biasanya mereka balik, dan kes akan ditutup.
Tapi kami perlu periksa.
Jadi, kami pergi ke rumah bandar itu.
Ia di sebuah blok besar di Jalan 65, dekat Madison Avenue.
RUMAH BANDAR IRENE
Dulu saya detektif gred dua
yang membesar di perumahan kos rendah di Harlem Timur.
Perkara pertama yang saya fikir,
"Ini mungkin kali pertama aku masuk ke bangunan berjuta-juta dolar."
DETEKTIF BERSARA
Bangunan batu kapur lima tingkat yang cantik dengan emper di atas bumbung.
Saya jarang ke bangunan yang buat saya terpaku dan kata,
"Wah, mewahnya rumah ini! Wanita ini memang kaya."
Semasa kami tiba di rumah bandar itu, tiada sesiapa di sana
kecuali pembantu rumah Irene Silverman dan Jeff, pembantu peribadinya.
Mereka mula beritahu kami,
"Malam tadi, dia adakan parti Hari Kemerdekaan."
"Dia undang ramai tetamu. Mereka berseronok."
Keesokannya, kira-kira pukul 11:45 pagi,
itu kali terakhir stafnya nampak dia.
Irene nak pergi tidur.
Kemudian, pada pukul 4:30 atau pukul 5:00 petang,
Marta ketuk pintu bilik tidur Irene,
tapi Irene tak jawab.
Dia masuk ke bilik dan sedar yang Irene tiada di sana.
Saya takkan lupa.
Ia antara hari paling sedih dalam hidup saya.
Telefon berdering. Jeff telefon.
Daripada nada suaranya, saya dapat rasakan sesuatu yang serius…
RAKAN IRENE
…dan sesuatu yang tak kena sedang berlaku.
Jeff kata, "Irene ada bersama awak?" Saya kata, "Tidak."
Perkara seterusnya yang Jeff kata,
"Kami semua berharap Irene ada bersama awak."
Selalunya kami luangkan hari Ahad bersama.
Dia kata, "Dia hilang sejak pukul 12:00."
Saya tanya, "Apa yang berlaku?" Dia kata, "Kami tak tahu."
Jadi, saya kata, "Saya akan datang nanti."
Apabila saya tiba di rumah itu, semua staf ada di sana.
Tiba-tiba, semua orang bingung
kerana tuan rumah sudah tiada.
Staf kata Irene takkan tinggalkan kediaman itu seorang diri.
Dia sentiasa ada orang mengiringinya, ke kedai atau ke mana-mana.
Ada orang selalu ikut dia.
Tapi mereka juga kata yang wanita ini sangat tajam akal.
Tiada penyakit Alzheimer, tiada demensia, tiada penyakit begitu.
RAKAMAN POLIS
Kami periksa seluruh rumah bandar itu.
Kami mula mengesan tetamu yang berada di parti itu,
dapatkan nama mereka untuk temu bual mereka juga.
Staf beritahu kami yang kuncinya hilang.
Mereka juga kata dia selalu simpan duit tunai
dan ada $10,000 yang hilang.
Mereka tunjukkan tempat dia simpan duit,
dan sampul surat itu hilang.
Orang yang dia upah beritahu kami yang dia layan mereka seperti keluarga.
Saya begitu kagum melihat betapa mereka ambil berat akan Irene.
Ia benar-benar menjelaskan perwatakan Irene Silverman.
Ada pekerja yang menyayangi kita dan mahukan yang terbaik untuk kita.
Mereka beritahu kami yang dia tiada keluarga.
Dia seorang sosialit. Kalau dia suka kita, dia akan anggap kita sebagai kawan,
undang kita ke parti, ke rumah bandar itu.
Itu saja. Kita jadi keluarganya.
Semakin saya kenal siapa dia, semakin saya suka dia
dan semakin saya nak luangkan masa dengan dia.
Ketika dia mengadakan parti, dia menjadi tumpuan.
Macam dalam filem, filem Auntie Mame.
Alan, sayang, saya gembira jumpa… Edna, saya telefon awak semalam. Di mana…
- Helo, Mame. - Helo. Kita cakap sebentar lagi.
Dia menarik perhatian semua orang.
Saya jumpa Irene Silverman buat kali pertama pada 1994.
Saya berada di puncak kerjaya saya.
Saya pereka Asia pertama yang disokong oleh Anna Wintour.
Saya hadiri sebuah parti malam Krismas yang mewah.
Kawan saya pergi ke dapur.
Dia kata, "Grande dame baru tiba."
"Awak mesti jumpa dia. Semua orang nak jumpa dia."
Saya diperkenalkan kepadanya.
Walaupun dia kecil, tingginya tak sampai lima kaki,
tapi dia sangat menarik perhatian.
Dia nampak sangat glamor. Cara dia berpakaian,
cara dia membawa diri.
Dia kata, "Awak mesti minum teh dengan saya."
Saya di sana sehingga lewat malam.
Kami berseronok.
Cerita-cerita dia memang yang terbaik.
Pada usia 17 tahun, dia antara penari balet di Radio City.
Dalam salah satu persembahannya, Samuel Silverman ada di antara penonton.
Dia sangat terpikat dengan Irene.
Selepas bercinta, mereka berkahwin. Irene kata dia dalam bidang kewangan.
Kemudian, Irene mulakan hidup yang serba glamor ini.
Selepas suaminya meninggal dunia,
dia mula rasa sunyi di rumah agam yang besar ini.
Untuk hiburkan diri,
dia sewakan semua bilik yang cantik kepada orang kaya,
untuk orang yang tak mahu tinggal di hotel.
Pekerja dia beritahu kami di belakang,
apabila kita masuk ke dalam bangunan, ada pintu.
Pintu itu untuk apartmen di tingkat satu.
Dia sewakan apartmen itu
kepada lelaki kulit putih bernama Manny Guerin.
Staf beritahu kami yang Irene Silverman
biasanya periksa latar belakang semua penyewanya.
Namun, dalam kes ini, dia tak periksa.
Penjual daging Irene, iaitu kawan bersama mereka,
cadangkan rumah bandar Irene kepada Manny Guerin.
Pada 14 Jun,
dia bayar wang muka sebulan sebanyak $6,000 secara tunai.
$6,000 TUNAI UNTUK SEWA BULAN PERTAMA 1B
Staf ada sebut sejak dia masuk ke dalam bangunan,
Irene rasa dia bukan orang yang baik.
Dia selalu curi dengar Irene bercakap dengan staf di ruang legar.
Mereka tahu
sebab mereka nampak kakinya di pintu depan.
Kami diberitahu oleh staf
yang Manny juga bawa masuk seorang wanita ke dalam bangunan bernama "Eva".
Mereka gambarkan dia sebagai wanita tua yang berpakaian kemas.
Eva ialah seseorang yang Manny kata bekerja dengannya,
seperti pembantu.
Apabila kami masuk ke pejabat Irene, ada kertas di atas mejanya
dan ada nota yang dia tulis tentang penyewa di 1B.
Ada nota yang kata dia sangat mencurigakan.
Dia tak percayainya dan mahu dia keluar.
Dia lukis lakarannya dan keterangan ketinggiannya.
KIRA-KIRA 179 SENTIMETER
Dia tulis, "Rupa dia macam penjenayah."
Saya masih ingat hari pertama Manny pindah ke rumah sewa itu.
Saya makan tengah hari dengan Irene di tingkat bawah tanah.
Kemudian, kami dengar pintu lif terbuka.
Irene segera suruh Marta, pembantu rumah, pergi ke lif dan kata,
"Tolong beritahu Manny, penyewa itu, ini kawasan peribadi."
"Tiada penyewa dibenarkan di kawasan ini."
Apabila Marta kembali ke meja makan, saya takkan lupa, Irene beritahu saya,
"Saya sangat mencurigai lelaki ini."
Saya kata, "Irene,
kenapa awak sewakan rumah kepada orang yang awak syak?"
Dia kata, "Saya percaya penjual daging saya,
jadi saya tak periksa latar belakang
dan saya setuju untuk sewakan apartmen selama sebulan."
Apabila kami dapat tahu tentang lelaki di 1B,
ketika itu saya mula rasa curiga.
Ada tanda-tanda amaran yang menunjukkan dia berbahaya.
Kami periksa apartmen yang Manny sewa
untuk pastikan Irene tiada di sana, tercedera atau mungkin mati.
Apartmen itu malap.
Tak bersepah, tapi tak kemas. Katil tak dikemas.
Ada kotak makanan di atas kaunter.
Di dalam tong sampah di apartmen, ada banyak pita pelekat.
Ada juga segelendong tali.
Salah seorang staf perasan selimut di bilik hilang.
Ada kotak langsir bilik mandi kosong dengan gelung saja di dalamnya.
Kenapa perlukan langsir bilik mandi kalau dah ada pintu gelangsar kaca?
Kita tak perlukan langsir.
Ketika itu, kami fikir mungkin ada penculikan.
10:17 MALAM 10 JAM SELEPAS IRENE DILAPORKAN HILANG
Kami bawa stafnya balik ke balai untuk buat lakaran Manny Guerin…
DIKEHENDAKI
…orang di dalam 1B yang berkelakuan mencurigakan.
Saya ditugaskan untuk tinggal di rumah bandar itu malam itu.
Itulah detik penting saya.
Saya detektif junior.
Ini tanggungjawab besar saya.
Kami fikir mungkin ada saksi yang akan tampil.
Mungkin Irene akan masuk melalui pintu, mungkin panggilan telefon, apa-apa saja.
Satu-satunya yang bersama saya ialah George, anjing Irene.
6 JULAI 1998 21 JAM SELEPAS IRENE DILAPORKAN HILANG
Pada Julai 1998, saya berpangkat timbalan inspektor.
Saya juga bertanggungjawab atas operasi detektif Manhattan Utara,
yang menyelia 12 presint di Manhattan Utara…
HOMISID MANHATTAN UTARA
…dari Jalan 59 ke hujung Manhattan.
Kami ada apa yang dipanggil "kategori khas orang hilang".
Kes Irene ini termasuk dalam dua kategori.
Pertama, dia berusia 82 tahun pada masa itu.
Kedua, dia nampaknya hilang dengan tidak sengaja
dan sesuatu yang drastik telah berlaku kepadanya.
Untuk kes kategori khas orang hilang, ibu pejabat sementara akan ditubuhkan.
Saya dapat panggilan daripada Inspektor Reznick yang kata,
"Was, kamu perlu pergi ke Presint 19 dengan pasukan kamu."
SARJAN BERSARA
Joe mahukan pegawai terbaik
atau pegawai yang sangat teliti.
Joe Reznick bos yang sangat tegas. Saya takkan tipu.
Dia sangat cerewet,
tapi kalau ada saudara saya yang hilang atau dibunuh,
saya mahu dia jalankan siasatan.
ORANG HILANG
Kami segera buat risalah
dengan gambar Irene Silverman.
Jika anda ada maklumat tentang kehilangan
atau lokasi Pn. Irene Silverman, sila hubungi Penghalang Jenayah.
Detektif akan berdiri di penjuru,
edarkan risalah dan tanya orang jika mereka nampak sesuatu yang pelik.
Apabila pihak media tahu, kes itu jadi heboh.
Wanita berusia 82 tahun itu hilang dari rumah agamnya.
Silverman kali terakhir dilihat masih hidup pada 5 Julai.
Ada seorang wanita tua yang telah hilang secara misteri.
Ada seorang penghuni apartmen, penyewa dia,
yang kurang tiga minggu lalu juga hilang secara misteri.
DIKEHENDAKI
Kami juga sebut yang kami mencari orang
dalam lakaran komposit yang dikenali sebagai "Manny Guerin".
Kami mencari dia,
suspek di sebalik kehilangan Cik Silverman.
JUTAWAN 82 TAHUN HILANG DARI RUMAH AGAMNYA
PRESINT 19
Sehari selepas sidang akhbar ini,
skuad 19 dapat panggilan
daripada seorang detektif NYPD
yang sebahagian daripada pasukan petugas buruan bersama
di mana ejen FBI dan detektif NYPD
ditugaskan untuk mencari pelarian yang dikehendaki bukan saja di New York,
tapi di seluruh negara.
Dia kata pada 5 Julai, semasa Irene Silverman dilaporkan hilang,
dia telah menahan dua orang, seorang ibu dan anak lelaki,
di simpang Jalan 55 dan Sixth Avenue
atas waran daripada bidang kuasa Utah
kerana membeli kereta dengan cek curi yang mereka pandu ke Kota New York.
Detektif pasukan petugas buruan itu beritahu kami
yang mereka berdua ada kad pengenalan Irene Silverman.
Mereka dikenal pasti sebagai Kenny Kimes dan ibunya, Sante Kimes.
Di dalam buku sakunya ada wang tunai $10,000.
Apabila disoal mengapa dia ada wang tunai $10,000,
dia kata, "Kena ada banyak wang tunai untuk melawat New York,"
yang tak masuk akal.
Tiada sesiapa bawa wang tunai $10,000 di dalam buku saku mereka.
Saya ada pistol, dan saya takkan ke New York
dengan wang tunai $10,000 di dalam poket.
Ada juga segugus kunci dengan pengilat kuku merah milik Irene.
Saya sangka kami sedang cari Manny Guerin,
tapi apabila saya dengar tentang itu, saya kata, "Biar betul?"
Dengan maklumat baharu ini, kami naik kereta dan pergi
ke Pusat Tahanan Manhattan untuk temu bual Kenny.
Kali pertama saya masuk, saya benar-benar terperanjat.
Kenny sangat menyerupai lakaran Manny Guerin itu.
Saya yakin kami dah temukan Manny Guerin.
Kami tanya dia,
"Kenapa awak ada kad pengenalan Irene? Awak kenal Irene?"
"Ya, saya kenal dia."
"Saya rasa mak saya berkawan dengannya."
Kami kata, "Kenny, fikir tentang Irene. Dia mungkin masih hidup."
"Mungkin dia hilang."
"Mungkin awak boleh bantu cari dia. Cakap dengan kami."
"Bayangkan dia mak awak. Apa perasaan awak?"
Ada sedikit harapan.
Air matanya bertakung. Saya masih ingat.
Saya ingat dia akan mula bercakap dengan kami
dan akan membuat pengakuan.
Tapi beberapa saat kemudian, dia tiba-tiba berubah.
Dia jadi sangat kaku,
tak berperasaan dan minta peguam.
Semasa saya pergi, saya sangat yakin
dia ada peranan penting dalam kehilangan Irene.
Ibunya, Sante Kimes, berada di bangunan FBI di pusat bandar
menunggu untuk dituduh atas kes kereta curi itu.
Saya harap detektif yang menemu bual dia
lebih berjaya daripada kami.
Tapi dia minta peguam dan temu bual itu ditamatkan.
Kami periksa latar belakang mereka.
Siasat kenapa mereka ditahan pada masa lalu.
Kenny tak pernah ada masalah dengan undang-undang.
Kemudian, kami semak rekod Sante dan…
Tak terbayang perkara dahsyat yang mereka katakan.
MISTERI EAST SIDE
Pada satu ketika, saya diberi cerita
apa yang berlaku di sini kepada Irene Silverman di New York.
Saya dapat tahu Sante Kimes jadi anak yatim semasa kecil.
Dia sering berpindah-randah
sama ada ke rumah anak yatim atau rumah kawan.
Dia sangat miskin.
Dia bertemu Kenneth Kimes Sr. pada tahun 1970.
Dia terlibat dalam perniagaan pembinaan dan memiliki rangkaian motel.
Mereka ada beberapa biji rumah di Bahamas,
rumah pinggir laut di Honolulu,
sebiji rumah di Las Vegas.
Mereka hidup mewah.
Beberapa tahun selepas mereka bertemu,
dia dan suaminya menimang Kenneth Kimes Jr.
Sante Kimes menganggap Kenneth sebagai putera kecilnya,
tapi Sante kawal semua yang Kenneth buat
sehingga dia putuskan untuk buat dia bersekolah di rumah,
tak hantar ke sekolah.
Kenny ikut cakap mak. Kalau mak suruh lompat, dia lompat.
Sante tahu cara memanipulasi sesuatu mengikut keperluannya.
Sante seorang penipu.
Jangan rakam mak bila mak tak…
Saya rasa dia ada 11 nama lain tersenarai dalam sejarah penangkapannya,
termasuk penipuan insurans, beberapa pencurian.
Saya rasa Sante Kimes suka akan bahaya.
Dia suka tengok berapa kali dia boleh terlepas.
Dia kata suaminya seorang duta
dan entah bagaimana diundang ke sebuah majlis
yang dianjurkan untuk Gerald Ford.
Ada gambar dia dan Kenneth Kimes berjabat tangan dengan Presiden Ford.
Sehingga hari ini, tiada siapa tahu
bagaimana dia boleh terlepas daripada Perkhidmatan Rahsia.
Setiap kali dia memasuki sesebuah bilik,
semua orang akan toleh dan kata, "Lihat cara dia berpakaian!"
"Wah, lihatlah barang kemasnya! Dia memang layak berada di sini."
Satu lagi perkara yang menonjol
ialah tuduhan perhambaan pada tahun 1985.
2 DITUDUH KERANA MEMPERHAMBAKAN PEMBANTU
Sante Kimes akan upah pembantu dari Mexico untuk bersihkan rumah besarnya.
Dia akan layan mereka dengan teruk.
Dia akan kunci pembantu di bilik mereka.
Salah seorang daripada mereka beri keterangan di perbicaraan itu
yang dia dibakar oleh seterika.
Mereka beri dia nama "Wanita Naga".
Dia cuma gila.
Psikopat.
Sante dijatuhkan hukuman hingga lima tahun penjara.
Namun, suaminya tak pernah didakwa atas kes itu.
15 MEI 1986
Dia menjalani tiga tahun daripada hukuman lima tahun.
11 DISEMBER 1989
Kemudian, Kenneth Kimes Sr. mati pada 1994 akibat aneurisme otak.
Apabila dia mati, hidup Sante terjejas sepenuhnya.
Dia buntu. "Bagaimana nak teruskan gaya hidup aku?"
Asalkan Sante berada di atas, itu saja yang dia peduli.
Selepas kematian ayahnya, ibu dan anak itu tak boleh dipisahkan.
Walau apa pun usaha mereka, mereka lakukannya bersama.
Berkawan dengan Kimes sangat berbahaya.
PENASIHAT UNDANG-UNDANG KIMES HILANG
Orang yang mereka kenal hilang tiba-tiba.
JURUAUDIT AKAUN BANK KIMES HILANG
Antaranya ialah David Kazdin.
RAKAN NIAGA
David Kazdin seorang rakan Sante dan Kenneth Kimes,
seorang rakan niaga.
Dia buat pinjaman palsu dengan rumah David Kazdin sebagai jaminan.
Saya rasa dia dapat buku kupon untuk bayaran
dengan pinjaman $250,000, $300,000 yang dia tak tahu langsung.
Dia laporkannya kepada pihak berkuasa.
Tak lama selepas itu,
mereka temui mayat Kazdin
di dalam tong sampah di Lapangan Terbang LA.
Tapi ketika itu, LAPD tak cukup bukti
untuk tangkap Sante dan Kenneth Kimes atas pembunuhan David Kazdin.
13 MAC 1998
Ketika itu, Sante dan Kenny
memandu ke seluruh negara dengan kereta curi
supaya mereka boleh sewa apartmen di rumah bandar Irene.
5 JULAI 1998 IRENE HILANG
Ada perbincangan tentang sama ada mereka patut diekstradisi ke LA
untuk dibicarakan atas pembunuhan David Kazdin
atau ditinggalkan di New York.
Beginilah.
Kalau seseorang dibunuh di Kota New York,
kes itu patut kekal di New York sehingga ia selesai sepenuhnya.
Percayalah, ada kerja yang banyak
yang perlu disiapkan.
MALAM INI
Saluran Berita 4 menangkap gambar unit anjing polis K9 yang ekslusif ini
dan juruteknik lokasi jenayah pergi ke garaj bawah tanah
tempat kereta Kenneth Kimes pandu disimpan.
Kereta Lincoln Town Car hijau itu digeledah.
Kami buka butnya.
Tiada apa-apa, cuma sampah.
Semuanya diletakkan di tempat duduk belakang kereta.
Ada macam-macam benda.
Ambil masa lapan jam untuk geledah kereta itu.
Kami temukan kotak pistol Taser.
Ada cecair jernih
yang kemudian dikenal pasti sebagai dadah pemangsa.
Kami temukan kad Keselamatan Sosial Irene Silverman
dengan dokumen lain yang ada nama Irene.
Kami temukan pelbagai jenis rambut palsu, peralatan curi dengar.
Ada 15 buku nota di dalam kereta
dengan catatan yang teliti tentang pergerakan Irene.
12 JUN 1998
Apabila dilihat secara keseluruhan,
ia sangat jelas.
Dalam buku nota itu juga ada cara merampas rumah Irene.
"Dapatkan penyaksi, dapatkan hak milik, dapatkan surat ikatan."
Sebuah kaset mikro juga ditemukan di dalam kereta
dengan beberapa pita.
Kami dengar pita itu.
Salah satu daripadanya ada rakaman Sante menyamar
sebagai orang yang menghubungi Irene,
mengatakan dia menang percutian ke Las Vegas
untuk menginap di Circus Circus.
Baik puan duduk dulu.
Okey.
Saya ada kejutan hebat untuk puan.
Apa?
Puan menang percutian percuma.
Termasuk semua perbelanjaan, tiket penerbangan, hotel.
Tujuan panggilan itu adalah untuk cuba buat Irene Silverman
dedahkan nombor Keselamatan Sosialnya melalui telefon.
Jadi, puan sedang duduk?
Ya. Saya sedang duduk. Saya juga nak tahu apa syaratnya.
Tiada syarat.
Boleh beri saya nombor Keselamatan Sosial?
Dia cuba dapatkan maklumat
yang dia boleh guna untuk surat ikatan, dokumen palsu dan sebagainya.
Saya tak tahu nombor saya, sebenarnya.
Saya perlu dapatkan nombornya untuk hantar maklumat.
Dia dah cuba segala cara untuk dapatkan nombor itu daripada Irene,
dan Irene tak bekerjasama.
Baiklah, hantar apa saja yang awak ada.
Kalau saya suka,
saya akan beri awak nombor Keselamatan Sosial saya.
Dengan semua maklumat yang kami telah dapatkan,
kes ini bukanlah kes orang hilang.
Kami tahu kami sedang mencari mangsa homisid.
Saya ada tukang tilik yang hebat, atau apa saja panggilannya.
Sebaik saya duduk, dia kata, "Takziah atas kehilangan kawan awak."
Dia kata, "Kawan baik awak tiada lagi bersama kita."
Kesedihan yang teramat serta-merta melanda saya.
Kemudian, saya terus menafikannya.
Saya kata, "Mungkin dia salah. Aku harap kali ini dia salah."
Mengetahui bahawa ini kes homisid,
kami perlukan bukti mayat untuk menghukum mereka ini.
Kami tahu mereka lakukannya, tapi tanpa bukti,
mereka boleh terlepas dengan mudah.
Sejujurnya, saya marah.
Saya mahu kembali, tumbuk muka Kenny
dan dapatkan maklumat daripadanya.
19 JULAI 1998 14 HARI SELEPAS IRENE DILAPORKAN HILANG
Ada talian yang diumumkan agar sesiapa boleh telefon
dengan maklumat penampakan kereta Lincoln Town Car hijau itu.
Kami mengikut setiap petunjuk yang kami dapat.
Kami buat pencarian di Meadowlands, New Jersey.
Tak mudah mencari di Meadowlands.
Ia kawasan berpaya dan berumput tinggi.
Tak menyenangkan.
Ia cuma tempat yang kotor dan busuk,
tapi sesuai untuk buang mayat.
Kami temukan pelbagai jenis sampah, pelbagai jenis bekas yang dibuang,
bagasi dan apa yang saya panggil "ikan putih Pulau Coney",
iaitu kondom terpakai, tampon terpakai.
Kami terdesak untuk cari mayat Irene Silverman.
Setiap maklumat yang diterima tentang kes ini, atau sebarang kes,
perlu disiasat.
Walaupun kedengaran gila, pada satu hari,
saya masih ingat saya berada di pejabat.
Ada orang datang ke pejabat kami membawa bangkai ayam.
Apa yang menarik perhatian saya ialah baunya.
Baunya merebak ke seluruh pejabat.
Kami semua diberitahu di dalam dubur bangkai ayam itu
ada nota. Dalam nota itu, ada tertulis di mana mayat Irene Silverman berada.
Saya kata, "Saya tak percayalah."
Saya suruh mereka bawa dia keluar.
Tapi mereka bawa ayam itu dan dia ke Jalan 126, Amsterdam Avenue,
di mana ada ladang ayam, kilang, apa saja panggilannya,
dan mereka periksa ayam itu.
Tiada nota pun di dalam dubur ayam itu.
Ia cuma detik yang lucu dalam siasatan ini,
tapi begitulah besarnya tekanan yang kami hadapi.
Setiap maklumat yang diterima perlu diambil kira.
23 JULAI 1998 18 HARI SELEPAS IRENE DILAPORKAN HILANG
Kimes masih di penjara kerana kereta curi, dan kami dengar panggilan telefon mereka.
Kami memintas panggilan daripada Sante Kimes
yang bercakap dengan penyiasat persendirian
yang diupah oleh pihak pembela.
Dia menyuruh penyiasat itu pergi ke hotel The Plaza untuk ambil sebuah beg.
Maka, saya dan seorang lagi detektif masuk ke dalam kereta,
hidupkan siren dan lampu, dan pandu ke hotel The Plaza.
Seorang kapten detektif bersara ketua keselamatan di sana.
Dia kata, "Ada penyiasat persendirian baru masuk dan ambil beg."
Dia beri kami nama dia.
Ada seorang lagi detektif kami cari lesen penyiasat persendiriannya.
Pejabat penyiasat itu berdekatan Dewan Bandar Raya,
jadi kami ke sana.
Pertama, dia nafi mengambil beg itu. Kemudian, kami beritahu dia,
"Dengar sini, kami tahu awak pergi ambil beg itu."
"Kalau tak, bagaimana kami boleh sampai ke pejabat awak tiba-tiba?"
Jadi, dia putuskan untuk serahkan beg itu.
Itu mungkin antara penemuan terbesar kami
dalam kes ini.
Di dalam beg itu, kami temukan pistol kaliber .22,
surat kuasa wakil dengan tandatangan Irene Silverman.
Kami juga temukan salinan surat ikatan
ditandatangani oleh Irene Silverman.
Apa yang tercatat dalam surat ikatan itu ialah,
rumah itu dijual kepada Kumpulan Atlantis Berhad,
yang kami dapat tahu
sebuah syarikat cangkerang yang dicipta oleh Sante Kimes.
Kami jalankan analisis tulisan tangan,
dan sudah pasti, dokumen itu sebenarnya dipalsukan.
Kami boleh lihat ia disahkan,
ditandatangani dan ditarikhkan oleh penyaksi tertentu.
Setelah penyaksi itu dikesan, dia ditemu bual.
Penyaksi tersebut kata dia datang ke bangunan Irene Silverman.
Dia masuk ke sebuah bilik yang malap.
Gelap.
Sante Kimes menyamar sebagai Irene di atas katil.
Dengan rambut palsu merah dan sesuatu menutup mukanya.
Selimut ditarik, seperti Si Gadis Tudung Merah.
Dia ada kad pengenalan, yang palsu atau apa saja.
Penyaksi mengesahkannya. Itu saja.
Penyaksi diminta untuk membuat pengecaman
Sante dan Kenny Kimes di pejabat peguam daerah.
PEJABAT PEGUAM DAERAH NEW YORK
Saya duduk dengan Sante Kimes, menjaga dia sebelum sesi pengecaman.
Dia dan saya saja di dalam bilik itu.
Mengetahui dia seorang penipu, saya pastikan saya tak leka
dan tak benarkan dia ajak saya berbual. Tak lama kemudian, saya beritahu dia,
"Ya, saya terpisah. Saya tinggal di Yonkers.
Anak-anak saya 10 dan 12 tahun."
Saya tak patut biarkan dia bercakap dengan saya.
Tapi dia ada kebolehan untuk buat kita relaks
sehingga kita boleh jawab apa-apa saja soalan yang dia tanya.
Begitulah dia dapatkan maklumat daripada orang…
…kena… Cukup!
1 JANUARI 1993
…untuk teruskan penipuan yang dia rancang.
SANTE KIMES
Penyaksi itu dapat cam Sante.
Tiada masalah langsung.
MEREKA MAHUKAN RUMAH MEWAH DIA
Dokumen palsu itu menjadi kritikal dalam kes ini…
BEKAS PEMBANTU PEGUAM DAERAH
…sebab ia motifnya.
Ia cukup menjelaskan
bahawa Kimes mencipta satu transaksi penipuan
supaya orang fikir Irene Silverman
menyerahkan rumah bandar itu kepada mereka.
Walaupun tiada bukti mayat, kami yakin kami boleh tuduh mereka atas homisid.
Lima bulan selepas Irene hilang, pada Disember 1998,
Sante dan Kenneth Kimes akhirnya didakwa atas pembunuhan darjah kedua.
Mereka didakwa kerana mencuri, kerana merompak, kerana mencuri dengar.
Ada 84 kiraan tuduhan terhadap mereka.
Banyak tuduhannya.
Dari sel penjaranya, Sante kata dia tak bersalah.
Tolong saya.
Saya merayu untuk hak perlembagaan kami
agar ada hakim, perbicaraan dan tempat yang adil,
supaya anak lelaki saya boleh dibuktikan tidak bersalah kepada semua orang.
Yang peliknya, berapa kali Sante dan Kenny Kimes
dapat bercakap dengan media sementara menunggu perbicaraan mereka.
Saya dan anak saya tak bersalah.
Ada rahsia besar yang sedang disembunyikan.
Polis dah buat kesilapan besar.
Kamu disuruh percaya perkara tertentu tentang kami berdua
yang tak benar sama sekali.
Kami tak bersalah.
Ia satu lakonan.
Mereka digambarkan
sebagai seseorang yang didakwa tanpa sebab.
"Tengoklah anak saya. Adakah muka dia macam pembunuh?"
60 Minutes mengundang Kimes
untuk bercakap tentang apa yang telah berlaku.
Ia bukan macam hubungan ibu dan anak.
Mereka berpegangan tangan dan Kenny memuji rupa ibunya.
Saya rasa dia orang yang cantik, dari segi rohani, intelek
dan fizikal.
Pelik sungguh melihat kelakuan ibu dan anak yang dewasa begitu.
Ada spekulasi yang mengatakan ada hubungan sumbang.
Sejujurnya, saya tak percaya.
Saya percaya
Sante mengawal setiap aspek kehidupannya.
Pusing, Kenny.
Dia mengantun Kenny untuk jadi pembunuh.
Kes ini dibicarakan pada Januari 2000,
lebih kurang setahun setengah selepas kehilangan Irene.
Strategi pembelaan utama ialah,
"Mana mungkin boleh sabitkan kesalahan jika tiada mayat?"
Saya tak pasti ada hujah pembelaan lain.
Tapi kami berjaya jalankan perbicaraan selama empat bulan,
dan ia berjalan lancar.
Sante dan Kenny Kimes didapati bersalah
atas setiap tuduhan.
Setiap seorang akan dapat
sekurang-kurangnya penjara 125 tahun hingga seumur hidup.
Sante betul-betul fikir dia lebih bijak daripada orang lain.
Penipuan ini menyara hidupnya,
dan dia perlukannya seperti Dracula perlukan darah.
Kalau nak tahu,
dalam simpanan mereka, ada senarai 16 warga New York lain
yang disasarkan oleh Kimes.
Kami jumpa mereka semua untuk pastikan mereka okey.
10 OKTOBER 2000 2 TAHUN SELEPAS IRENE DILAPORKAN HILANG
Pada Oktober 2000, apabila Sante dan Kenny
sedang menunggu ekstradisi ke Negeri California
di mana mereka dibicarakan atas pembunuhan David Kazdin,
saya ditugaskan untuk menerbitkan sebuah dokumentari untuk Court TV.
Kenny setuju, akhirnya, ditemu bual oleh saya dalam kamera.
PUSAT PEMULIHAN CLINTON
Dia masuk dan nampak menakutkan.
Matanya yang begitu gelap dan hitam
cukup menggerunkan saya.
Jurukamera dan juruaudio mula merakam.
Dalam 40 minit, dia minta saya rehat tiga kali.
Kalau boleh, saya nak minta rehat dalam lima atau sepuluh minit.
Waktu rehat terakhir, dia tanya, "Boleh awak belikan saya makanan?"
Jadi, saya pergi ke mesin layan diri.
Saya hulurkan tangan untuk beri dia makanan.
Sedar-sedar saja, dia ke belakang saya dan pegang leher saya.
Dia kata kepada saya, "Ini situasi tebusan."
Siren berbunyi.
Kenny perasan yang jurukamera masih merakam.
Dia kata, "Matikan kamera!"
Jurukamera, berundur!
Berada dekat dengan dia memang menjijikkan.
Saya boleh rasa jantungnya berdegup kencang.
Saya boleh rasa peluhnya.
Saya masih ingat dia memegang pen.
Saya fikir, "Dia akan tikam aku dengan pen ini."
Pegawai penjara yang datang ke bilik itu berkata,
"Kenneth, bertenang."
"Kamu takkan capai apa-apa dengan melakukan ini."
Saya tanya dia, "Kenapa awak buat begini?"
Dia terus kata,
"Mak saya dah tua. Dia tak boleh hadapi perbicaraan lagi."
"Saya mahu mak saya dan saya diekstradisi ke Kanada."
Ia sangat menakutkan.
Lima jam telah berlalu.
Saya kata kepadanya, "Kenneth, awak tahu berdoa?"
"Mari berdoa bersama."
Dia kata, "Ya, saya tahu."
Ketenangan terpancar di wajahnya.
Selepas kami berdoa bersama,
seorang perunding tebusan berkata kepada Kenny,
"Kenny, dah cukup lama."
Dia kata, "Ini kad nama saya. Biar saya tolong awak."
Kenny pergi ambil kad itu. Maksudnya, dia lepaskan saya.
Itu peluang saya untuk lari dari bilik itu.
Ada sekurang-kurangnya enam lelaki di sana.
Mereka tahan dia.
Saya tak toleh ke belakang. Saya terus lari.
Tapi saya bersyukur masih hidup.
Kenneth Kimes bantu ibunya membunuh seorang balu kaya.
Sekarang dia mengaku membunuh lagi.
Dia mengejutkan mahkamah di Los Angeles
dengan mengaku bersalah membunuh ahli perniagaan, David Kazdin.
Dia buat perjanjian kerjasama
dengan Pejabat Peguam Daerah LA
di mana dia beri keterangan menentang ibunya.
Dia mengaku membunuh David Kazdin…
BAGAIMANA MEREKA BUNUH IRENE
…dan membunuh Irene Silverman
sebagai pertukaran untuk hukuman yang tak termasuk hukuman mati
untuk dirinya dan ibunya.
Kenny kata Irene Silverman mengetuk pintunya.
Dia tarik Irene ke apartmen.
Dia renjat Irene. Dia jatuh ke lantai.
Dia cekik Irene hingga mati.
Kemudian, balut dia dengan langsir bilik mandi,
lekatkan dia dengan pita pelekat.
Letak dia di dalam beg dufel.
Letak dia di dalam but keretanya.
Pandu ke pusat bandar melalui Terowong Lincoln.
Dia kata, "Saya nampak tong sampah."
"Saya buang mayatnya ke dalam tong sampah, itu saja."
Keadilan ditegakkan.
Tapi mayat Irene belum ditemui.
Ia akan menghantui saya sampai mati.
Wanita hebat seperti itu,
yang menyumbang sesuatu kepada masyarakat,
tiada penamat dalam hidupnya. Jasadnya tak pernah dikebumikan.
Bagi saya, ia masih kes terbuka.
Saya harap suatu hari mayatnya ditemui dan ada sisa DNA,
dan saya dapat panggilan mengatakan, "Kami temui Irene."
Adakah saya rasa itu akan berlaku? Tidak.
Adakah saya harap ia berlaku? Ya.
Saya menantikan panggilan itu. Betul.
Saya ambil masa sekurang-kurangnya 10 tahun untuk terima
yang seseorang bunuh dia.
Saya bayangkan mereka jaga Irene di suatu tempat,
letak dia di suatu tempat, sebuah pekan kecil.
Mungkin dia akan muncul semula.
Malangnya, beberapa tahun ini, saya akhirnya terima.
Saya terima yang dia tak lagi bersama kami,
tapi dia senyum kepada saya setiap hari.
Setiap kali saya melintasi Jalan 65,
saya sentiasa pandang rumah yang cantik itu.
Saya ucapkan helo kepadanya.
Saya beritahu dia yang saya rindu dia.
SETERUSNYA
Saya terima panggilan tentang kebocoran air
di dalam bilik seorang tetamu.
Soho House ialah kelab yang sangat mewah dan eksklusif,
dan ada wanita muda mati di dalam tab.
Identiti mangsa ialah Sylvie Cachay, wanita, 33 tahun.
Dia pereka fesyen, pereka pakaian renang.
Dia ahli yang sempurna untuk Soho House.
Dia daftar masuk dengan teman lelakinya, dan lelaki itu sudah tiada di sana.
Ya, ia mencurigakan.
Kemudian, kami jumpa e-mel "pergi mati" itu.
Gambarannya mula jelas.
Ada situasi yang kita harap takkan berlaku.
Kejadian di bilik itu bukan sesuatu yang kita boleh lupakan.
Terjemahan sari kata oleh Siti Salmi ang kita boleh lupakan.